CELEX: 62011CN0493
Language: fi
Date: 2011-09-23 00:00:00
Title: Asia C-493/11 P: Valitus, jonka United Technologies Corp. on tehnyt 23.9.2011 unionin yleisen tuomioistuimen (kahdeksas jaosto) asiassa T-141/07, United Technologies Corp. v. Euroopan komissio, 13.7.2011 antamasta tuomiosta

26.11.2011   
            
            
               FI
            
            
               Euroopan unionin virallinen lehti
            
            
               C 347/17
            
         Valitus, jonka United Technologies Corp. on tehnyt 23.9.2011 unionin yleisen tuomioistuimen (kahdeksas jaosto) asiassa T-141/07, United Technologies Corp. v. Euroopan komissio, 13.7.2011 antamasta tuomiosta
   (Asia C-493/11 P)
   2011/C 347/26
   Oikeudenkäyntikieli: englanti
   
      Asianosaiset
   
   
      Valittaja: United Technologies Corp. (edustajat: avocat A. Winckler, solicitor J. Temple Lang, advocate C.J. Cook, avocat D. Gerard)
   
      Muu osapuoli: Euroopan komissio
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan tuomion,
            
         
               —
            
            
               kumoamaan päätöksen osittain käytettävissään olevien seikkojen perusteella ja alentamaan siinä määrättyjä sakkoja tai, mikäli asianmukaista, kumoamaan tuomion ja palauttamaan asian unionin yleiselle tuomioistuimelle merkityksellisten tosiseikkojen uudelleen arviointia varten,
            
         
               —
            
            
               velvoittamaan komission korvaamaan oikeudenkäyntikulut tässä asiassa ja unionin yleisessä tuomioistuimessa käydyssä menettelyssä.
            
         
      Oikeudelliset perusteet ja pääasialliset perustelut
   
   Ensimmäisellä valitusperusteellaan valittaja riitauttaa unionin yleisen tuomioistuimen näkemyksen, jonka mukaan komissiolla oli oikeus katsoa, että UTC oli vastuussa GTO:n ja Otiksen tytäryhtiöiden menettelystä. Valitusperuste jakautuu kolmeen osaan. Ensinnäkin unionin yleinen tuomioistuin teki aineellisoikeudellisen virheen, koska se ei noudattanut niitä oikeudellisia kriteerejä, jotka esitettiin vastuun syntymisolettaman, joka perustui siihen, että emoyhtiö omisti 100 prosenttia tytäryhtiöistä, kumoamiseksi. Toiseksi unionin yleisen tuomioistuimen tulkinta kyseisistä oikeudellisista kriteereistä vastuun syntymisolettaman kumoamiseksi on ristiriidassa Euroopan unionin perusoikeuskirjan kanssa. Kolmanneksi unionin yleinen tuomioistuin ei esittänyt riittäviä perusteluja, kun se käsitteli UTC:n vastuun syntymisolettaman kumoamiseksi esittämiä erityisiä vastaväitteitä.
   Toisella valitusperusteellaan valittaja väittää, että unionin yleinen tuomioistuin ei esittänyt riittäviä perusteluja ja että se teki oikeudellisen virheen, koska se ei käsitellyt UTC:n väitettä, joka koski sitä, ettei UTC:a ollut kohdeltu yhdenvertaisesti MEC:n kanssa.